REPUBLIKA HRVATSKA

LIČKO – SENJSKA ŽUPANIJA

OSNOVNA ŠKOLA DONJI LAPAC

Klasa: 003-08/19-01/

Ur.broj: 2125/29-19-01

19.12.2019. godine, Donji Lapac

Zapisnik sa sjednice Učiteljskog vijeća održane dana 19.12.2019. godine s početkom u : 13:00 sati u prostoriji Zbornice škole.

Prijedlog dnevnoga reda:

1. Analiza odgojno – obrazovnog rada na kraju 1. polugodišta i podjela izvješća roditeljima
2. Organizacija rada na inventarizaciji sredstava te imenovanje povjerenstva za dugotraju imovinu, sitni inventar i popis novca na žiro – računu
3. Školska i županijska natjecanja učenika osnovnih škola
4. Davanje suglasnosti za promjenu I. stranog jezika
5. Možebitno (organizacija svečanosti za Božićnu priredbu i tekuća problematika)

Nazočni: Božana Brnjas, Ljubica Godeč, Štefica Barišić, Mirjana Prusac, Olivera Mazija, Dajana Šušnja Jasenko, ravnatelj škole Marko Matić, Ljiljana Klobučar, Milena Bajić, Predrag Rodić, Radmila Kuga, Miroslav Klobučar, Josip Prusac, Monika Petrov, Dino Rupčić, te tajnik škole Zlatko Brnjas kao zapisničar.

Izočni: Predrag Sušić - opravdao izostanak.

Ravnatelj otvara sjednicu, pozdravlja nazočne učitelje i stručne suradnike, navodi kako je na sjednici nazočan dovoljan broj članova za punovažno odlučivanje, te čita dnevni red ove sjednice. Ravnatelj pita nazočne učitelje i stručne suradnike imaju li primjedbi i nadopuna na dnevni red, pitanja i nadopuna nema, te ravnatelj daje na glasovanje.

ODLUKA: Javnim dizanjem ruku prijedlog dnevnoga reda jednoglasno je usvojen sa 15 javnih glasova.

Ad1) Analiza odgojno – obrazovnog rada na kraju 1. polugodišta i podjela izvješća roditeljima

Ravnatelj čita prvu točku dnevnoga reda, navodi kako će u ovoj točki svi razrednici izlagati, te ukratko analizirati rad tokom prvog obrazovnog razdoblja. Ravnatelj navodi kako će analiza krenuti od prvog razreda. Svi učitelji, odnosno razrednici su izlagali te su naveli kako je ukupno 57 radnih dana, osim prvog razreda koji je ispunio plan i program jer ista učiteljica nije sudjelovala u štrajku, te da su izvješća podjeljena i da nema posebne problematike.

AD2.) Organizacija rada na inventarizaciji sredstava te imenovanje povjerenstva za dugotrajnu imovinu, sitni inventar i popis novca na žiro – računu.

Ravnatelj čita drugu točku dnevnoga reda, navodi kako se bliži kraj godine i godišnji popis imovine na kojemu će raditi neki od učitelja. Ravnatelj navodi kako će pročitati prijedloge povjerenstava za popis imovine.

Povjerenstvo za popis proizvedene dugotrajne imovine:

* Miroslav Klobučar – predsjednik
* Marija Jelinić – član
* Monika Petrov – član

Povjerenstvo za popis sitnog inventara:

* Božana Brnjas – predsjednica povjerenstva
* Josip Prusac – član
* Predrag Rodić - član

Povjerenstvo za popis novca na Žiroračunu

* Olivera Mazija – predsjednica
* Dajana Šušnja Jasenko – član
* Ljiljana Klobučar – član

Ravnatelj pita članove Učiteljskog vijeća imaju li primjedbi i pitanja na predložena povjerenstva. Pitanja i primjedbi nema te ravnatelj daje na glasovanje predložena povjerenstva za popis imovine Škole.

ODLUKA: Javnim dizanjem ruku predložena povjerenstva u gore navedenom sastavu jednoglasno su usvojena sa 15 javnih glasova.

AD3.) Školska i županijska natjecanja učenika osnovnih škola

Ravnatelj čita treću točku dnevnoga reda, navodi kako je održana sjednica u Ličko – senjskoj županije u vezi natjecanja te da su određeni domaćini svih natjecanja. Ravnatelj ističe kako Osnovna škola Donji Lapac ove godine nije domaćin natjecanja iz ni jednog predmeta zbog spriječenosti ravnatelja da prisustvuje na istoj sjednici. Ravnatelj ističe učiteljima da biraju kvalitetne učenika za sudjelovanje na županijskim natjecanjima. Ravnatelj pita članove imaju li pitanja, primjedbi. Pitanja i primjedbi nema te ravnatelj zaključuje treću točku dnevnoga reda.

AD4.) Davanje suglasnosti za promjenu I. stranog jezika

Ravnatelj čita četvrtu točku dnevnoga reda, te navodi kako su učitelji upoznati sa problematikom vezanom u I. strani jezik te da je Školu po tome pitanju posjetili savjetnici iz MZO zajedno sa pomoćnikom Ministrice te da je potvrđeno od strane Ministarstva da će Školi odobriti promjenu I. stranog jezika od 1. – 4. razreda te kako im je između ostalog potrebno i dostaviti suglasnost Učiteljskog vijeća. Nakon izlaganja, ravnatelj pita članove imaju li pitanja ili primjedbi ili još nešto za dodati. Pitanja i primjedbi nema, te ravnatelj daje na glasovanje.

ODLUKA: javnim dizanjem ruku daje se suglasnost Učiteljskog vijeća Osnovne škole Donji Lapac za promjenu I. stranog jezika u Engleski. Ova suglasnost jednoglasno je dana sa 17 javnih glasova.

AD5.) Možebitno

Ravnatelj čita petu točku dnevnoga reda, navodi kako je sutra 20.12.2019. godine u 10:00 sati svečana priredba u vezi božićnih praznika i završetka prvog obrazovnog razdoblja, nadalje ravnatelj navodi kako će drugo obrazovno razdoblje početi 07.01.2020. godine, te ističe i ostale datume, promjene bitne za rad novoga polugodišta. Nakon izlaganja ravnatelj pita članove imaju li što za dodati. Pitanja i primjedbi nema te ravnatelj zaključuje sjednicu.

Sjednica je završila u 14:00 sati.

Zapisničar: Ravnatelj škole:

Zlatko Brnjas Marko Matić, prof.